राजस्थान विधानसभा चुनाव के लिए भारतीय जनता पार्टी ने शुक्रवार से बूथ महासंपर्क अभियान की शुरुआत की। इसके लिए राजस्थान पहुंचे केंद्रीय मंत्री प्रकाश जावड़ेकर ने सबसे पहले गोविंददेव जी के दर्शन कर उनका आशीर्वाद लिया। जावड़ेकर के साथ प्रदेश अध्यक्ष मदनलाल सैनी, मेयर अशोक लाहोटी, प्रदेश संगठन महामंत्री श्रीचन्द शेखर के साथ ही पार्टी के कई और वरिष्ठ नेता और कार्यकर्ता मौजूद थे। राजस्थान चुनाव के लिए बीजेपी ने चुनाव अभियान की पूरी रणनीति तैयार की है।